b'\n_START_ARTICLE_\nCekas\n_START_PARAGRAPH_\nCekas je zlitina \xc5\xbeeleza, niklja in kroma. Po specifi\xc4\x8dni upornosti se uvr\xc5\xa1\xc4\x8da med uporovne materiale. Zaradi obstojnosti pri zvi\xc5\xa1anih temperaturah do okrog 1000 \xc2\xb0C se uporablja za izdelavo uporovne \xc5\xbeice za grelne elemente. _NEWLINE_Cekas \xc5\xbeica je v uporabi pri modelarstvu za izrezovanje stiropora. Najdemo jo v elektri\xc4\x8dnih uporovnih grelnikih, su\xc5\xa1ilnikih in nastavljivih uporih.'